《咏怀》
宋代·喻良能

一夔方佐舜，二公还相周。
三杰从高祖，四皓屈留侯。
五龙翔日边，六逸啸溪头。
七贤傲竹林，八仙隐糟丘。
九老山中卧，十友方外游。
百炼竟不变，千载存风流。
名节良足贵，万事真悠悠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。